Internetda saqoqushning dronga "hujumi" videosi paydo bo‘ldi. Ushbu rolikda katta qush va dronga keng osmon torlik qilib, bir-biri bilan to‘qnashib ketganini ko‘rish mumkin. Bu video 5 star channel tomondan joylashtirildi. Videoda saqoqush dronga qarab katta tezlikda qat’iyat bilan uchib kelayotgani va oxir-oqibat dronga urilgani tasvirlangan. Dron bilan to‘qnashuv qushga hech qanday ta’sir qilmay, u uchishda davom etavergan. Biroq ko‘rinishicha, dronga to‘qnashuvdan shikast yetgan va shu sababli u aylanib ketib, pastlashni boshlagan.